НОБЭ
♦Къупщхьэ узым ебэныным и дунейпсо махуэщ
♦УФ-м и МВД-м и медицинэ IуэхущIапIэхэм я махуэщ
♦1897 гъэм Урысейм щыяпэу футболымкIэ зэхьэзэхуэ щекIуэкIащ.
♦1957 гъэм Къэбэрдей-Балъкъэр къэрал университетыр къызэIуахащ. Абы и япэ ректору ягъэуват Бэрбэч ХьэтIутIэ.
♦1937 гъэм къалъхуащ тхыдэ щIэныгъэхэм я доктор, КъБКъУ-м и профессору, ЩIДАА-м и академикыу щыта Быж Алий.
♦1956 гъэм къалъхуащ КъБР-м, Ингушым, Осетие Ипщэм щIыхь зиIэ я артисткэ Кърым Иринэ.
♦Дыгъэр къыщIэкIынущ сыхьэти 6-рэ дакъикъэ 15-м, къухьэжынущ сыхьэт 17-рэ дакъикъэ 28-м.
♦Махуэм и кIыхьагъщ сыхьэт 11-рэ дакъикъэ 13-рэ.
Дунейм и щытыкIэнур
«pogoda.yandex.ru сайтым зэритымкIэ, ди республикэм махуэр уэфIу щыщытынущ. Хуабэр махуэм градус 15-18, жэщым градус 6-9 щыхъунущ.
Зыгъэхьэзырар ЩхьэщэмыщI Изэщ.
